19. 7. 90 De Europæiske Fællesskabers Tidende Nr. C 179/13 
II 
(Forberedende retsakter) 
KOMMISSIONEN 
Ændring til forslag til Rådets afgørelse om modulerne for de forskellige faser i procedurerne for 
overensstemmelsesvurdering med henblik på anvendelse i direktiverne om teknisk harmonisering 
KOM(90) 284 endelig udg. — SYN 208 
(Forelagt af Kommissionen i benbold til EØF-Fraktatens, artikel 149, stk. 3, den 29. juni 1990) 
(90/C 179/23) 
Efter den af Europa-Parlamentet afgivne udtalelse ved førstebehandling af forslaget til Rådets 
afgørelse om modulerne for de forskellige faser i procedurerne for overensstemmelsesvurdering 
med henblik på anvendelse i direktiverne om teknisk harmonisering har Kommission, som led i 
samarbejdsproceduren besluttet at ændre forslaget som følger: 
1) Som betragtning nr. 2 (ny) indsættes: 
»disse metoder skal sikre, at produkterne er helt i 
overensstemmelse med de væsentlige krav i de 
tekniske harmoniseringsdirektiver for navnlig at 
sikre brugernes og forbrugernes sundhed og 
sikkerhed;« 
2) Som betragtning nr. 3 (ny) indsættes: 
»overensstemmelsen bør sikres, uden at fabrikan­
terne pålægges unødvendigt bebyrdende vilkår, og 
ved hjælp af klare og let forståelige procedurer;« 
3) Som betragtning nr. 5 (ny) indsættes: 
»der bør indføres en vis fleksibilitet med hensyn til 
brugen af yderligere moduler eller modulvarianter, 
når de særlige forhold inden for en bestemt sektor 
eller et særdirektiv kræver det, men ikke i en sådan 
grad, at formålet med denne afgørelse undergraves 
og kun i særligt begrundede tilfælde;« 
4) Teksten til den eneste artikel affattes således: 
»De procedurer for overensstemmelsesvurdering, der 
skal anvendes i de tekniske harmoniseringsdirektiver 
om markedsføring af industriprodukter, skal vælges 
blandt de moduler, der er anført i bilaget til afgø­
relsen og efter de kriterier, der er anført i nærvæ­
rende afgørelse og i de generelle retningslinjer i 
bilaget. Disse procedurer kan kun afvige fra modu­lerne, hvis de særlige forhold inden for en bestemt 
sektor eller et særdirektiv kræver det. Afvigelser fra 
modulerne skal være af begrænset omfang og særligt 
begrundede i det pågældende direktiv. Kommis­
sionen aflægger med jævne mellemrum beretning om 
afgørelsens virkemåde samt om, hvorvidt procedu­
rerne for overensstemmelsesvurdering virker til­
fredsstillende eller skal ændres.« 
5) Teksten til del I, punkt d) i bilaget, affattes således: 
»d) I direktiverne fastsættes de valgmuligheder, som 
Rådet kan overveje med henblik på at give de 
offentlige myndigheder det høje sikkerhedsni­
veau, de tilstræber for et givet produkt eller en 
given produktsektor.« 
6) Efter sidste punktum i del I, punkt e) i bilaget 
tilføjes: 
»Kommissionen skal i disse direktiver udtrykkeligt 
redegøre for, hvilke faktorer der er taget i betragt­
ning.« 
7) Teksten til del I, punkt h), i bilaget affattes således: 
»h) De udpegede organer bør tilskyndes til at 
anvende modulerne uden unyttig byrde for virk­
somhederne.« 
8) I del I i bilaget indsættes som nyt punkt h a): 
Nr. C 179/14 De Europæiske Fællesskabers Tidende 19. 7. 90 
»h a) For at beskytte fabrikanterne skal den tekniske 
dokumentation, der indleveres til udpegede 
organer, kun omfatte en sådan dokumenta­
tion, som er nødvendig for at kunne foretage 
en vurdering af overensstemmelsen med de 
væsentlige krav: Fortrolige oplysninger skal 
nyde retlig beskyttelse.« 
9) Teksten til del I, punkt 1) i bilaget affattes således: 
»1) EF-mærket (om nødvendigt sammen med 
identificeringsmærket for den tredjepart, der 
deltager i kontrollen af produktionsfasen) anbringes, såfremt kravene i direktiverne fuldt 
ud er opfyldt under produktionsfasen.« 
10) I del I, i bilaget indsættes som nyt punkt 1 a): 
»1 a) Denne afgørelse kan revideres efter direktivet 
om EF-mærket.« 
11) I del II, modul B, punkt 5, i bilaget indsættes som 
tredje afsnit: 
»Imødekommes fabrikantens ansøgning om en type-
afprøvningsattest ikke, anfører det udpegede organ i 
detaljer årsagerne hertil. Der indføres en appelpro­
cedure.« 
Ændring til forslag til Rådets andet direktiv om samordning af love og administrative bestem­
melser vedrørende direkte Hvsforeikringsvirksomhed, om fastsættelse af bestemmelser, der kan 
lette den faktiske gennemførelse af den fri udveksling af tjenesteydelser, og om ændring af 
direktiv 79/267/EØF 
KOM(90) 305 endelig udg. — SYN 177 
(Forelagt af Kommissionen i henhold til EØF-Traktatens, artikel 149, stk, 3, den 26. juni 1990) 
(90/C 179/24) 
Ny betragtning, der skal indføjes efter den tolvte betragtning: 
»ingen af bestemmelserne i dette direktiv er til hinder for, at et multibrancheselskab lader 
sig opsplitte i to selskaber, hvor det ene udøver livsforsikringsvirksomhed og det andet 
skadesforsikringsvirksomhed; for at denne opsplitning kan finde sted på de bedst mulige 
vilkår, er det ønskeligt, at give medlemsstaterne mulighed for — under overholdelse af 
Fællesskabets konkurrenceregler — at indføre en hensigtsmæssig beskatningsordning for 
den værdiforøgelse, som en sådan opsplitning kan medføre;« 
Ny betragtning, der skal indføjes efter den sidste betragtning: 
»det er således af særdeles stor betydning, at de medlemsstater der ønsker det får en 
rimelig frist til at være i stand til at vedtage de bestemmelser, der er nødvendige for at 
sikre, at forsikringsmæglere har de fornødne faglige kvalifikationer og den fornødne 
uafhængighed; da disse mæglere spiller en stadig større rolle som rådgivere for forsik­
ringstagere, der som led i den fri udveksling af tjenesteydelser står over for et øget udbud 
af produkter, er mægleres faglige kvalifikationer og uafhængighed et væsentligt element 
som led i forbrugerbeskyttelsen —«